Na temelju odredbe članka 13. Zakona o udrugama ("Narodne novine", br. 74/14., 70/17. i 98/19.) na Osnivačkoj sjednici Skupštine Udruge za očuvanje kulturne baštine „Priješka Luzarica" održanoj dana 18. rujna 2022. godine, te sjednici Skupštine održanoj 02. listopada 2023. donesen je

STATUT
UDRUGE ZA OČUVANJE KULTURNE BAŠTINE
,,PRIJEŠKA LUZARICA"
                                                          (PROČIŠĆENI TEKST)


[image: ]OSNOVNE ODREDBE
Članak 1.
Statut udruge sadrži odredbe o: nazivu i sjedištu Udruge za očuvanje kulturne baštine „Priješka Luzarica" (u nastavku teksta: Udruga), zastupanju, izgledu pečata udruge, području djelovanja sukladno ciljevima, ciljevima, djelatnostima kojima se ostvaruju ciljevi, način osiguranja javnosti djelovanja udruge, uvjetima i načinu učlanjivanja-i prestanku članstva te pravima, obvezama, odgovornosti i stegovnoj odgovornosti članova i načinu vođenja popisa članova, tijelima udruge, njihovom sastavu i načinu sazivanja sjednica, izboru, opozivu, ovlastima, načinu odlučivanja i trajanju mandata te načinu sazivanju skupštine u slučaju isteka mandata, izboru i opozivu likvidatora udruge, prestanku postojanja udruge, imovini, načinu stjecanja i raspolaganja imovinom, postupku s imovinom u slučaju prestanka udruge, načinu rješavanja sporova i sukoba interesa unutar udruge.
Članak 2.
Puni naziv Udruge je: Udruga za očuvanje kulturne baštine „Priješka Luzarica".
Skraćeni naziv Udruge je: Udruga „Priješka Luzarica".
Sjedište Udruge je u Preku. 
Odluku o promjeni adrese sjedišta donosi Upravni odbor.


Članak 3.
Udruga ima svojstvo pravne osobe bez namjere stjecanja dobiti za svoje članove ili treće osobe. Udruga se upisuje u Registar udruga RH pri Zadarskoj županiji.

Članak 4.
Udruga ima pečat.
Pečat udruge je okruglog oblika promjera 30mm koji je obodno ispisan skraćenim nazivom Udruga „Priješka Luzarica" i oznakom sjedišta: Preko.
Odluku o promjeni pečata donosi Upravni odbor.
Predsjednik i zamjenik predsjednika ovlašteni su za uporabu i čuvanje pečata.

Članak 5.
Udrugu zastupaju predsjednik i zamjenik predsjednika Udruge.


PODRUČJE DJELOVANJA, CILJEVI I DJELATNOSTI UDRUGE
Članak 6.
Udruga sukladno ciljevima djeluje na području Kulture i umjetnosti.


Članak 7.
Cilj Udruge je promicanje, njegovanje i očuvanje materijalne i nematerijalne kulturne baštine općine Preko.
Članak 8.
Djelatnosti Udruge su:
okupijanje građana koji svojim znanjem, iskustvom i aktivnošću žele pridonijeti očuvanju i zaštiti kulturne baštine Preka kao ostavštine za nadolazeće generacije;
suradnja sa stručnjacima, ustanovama i predstavnicima lokalne vlasti s ciljem poticanja obnove i očuvanja kulturnih dobara, posebice sakralne baštine Preka;
organiziranje javnih kulturnih događanja (predstavljanja knjiga i drugih publikacija, predavanja i sl.) radi promicanja i podizanja svijesti građana o važnosti zaštite i očuvanja kulturne baštine, sukladno posebnim propisima;
poticanje proučavanja lokalne i zavičajne povijesti;
ostvarivanje suradnje s drugim sličnim udrugama i institucijama u zemlji i inozemstvu, a koje podržavaju ciljeve udruge, sukladno posebnim propisima,
obavljanje i drugih aktivnosti koje doprinose ostvarivanju ciljeva utvrđenih ovim Statutom sukladno zakonskim propisima.


..








Članak 9.

Gospodarske djelatnosti udruga može obavljati pored djelatnosti kojima se ostvaruju njezini ciljevi utvrđeni statutom, ali ih ne smije obavljati radi stjecanja dobiti za svoje članove ili treće osobe. Ako u obavljanju gospodarske djelatnosti udruga ostvari višak prihoda nad rashodima, on se mora sukladno Statutu udruge koristiti isključivo za ostvarenje ciljeva utvrđenih statutom.

Za obavljanje gospodarskih djelatnosti za koje posebni propisi ne dopuštaju da iste obavlja udruga, ali nisu zabranjene, a u svrhu ostvarivanja ciljeva utvrđenih Statutom, udruga mora osnovati trgovačko društvo ili drugi gospodarski subjekt, sukladno propisima kojima se uređuje njihovo osnivanje, te će kroz taj gospodarski subjekt obavljati gospodarsku djelatnost nakon zadovoljavanja posebnih zakonskih propisa.

Članak 10.
Rad udruge je javan. Javnost rada udruge ostvaruje se putem sredstava javnog informiranja. Članovi se o radu udruge izvješćuju elektroničkim medijima (e-mail), pisanim materijalima, te putem sjednica Skupštine.

Predstavnici sredstava javnog priopćavanja mogu prisustvovati sjednicama tijela upravljanja udruge i izvještavati javnost o radu tih tijela i udruge.

Radi što potpunijeg ostvarivanja javnosti rada, udruga može izdavati svoje glasilo u skladu sa Zakonom. Odluku o izdavanju glasila donosi Skupština.

Udruga po potrebi izdaje i druga sredstva javnog informiranja (periodične publikacije, biltene, plakate i sl.) sukladno Zakonu.

Javnost se iznimno može isključiti ako se radi o poslovnoj tajni i u slučajevima određenim ovim Statutom ili općim aktima udruge.

ČLANSTVO U UDRUZI, PRAVA OBVEZE I STEGOVNA ODGOVORNOST
Članak 11.
Svaka pravna i poslovno sposobna fizička osoba može postati članom udruge, sukladno Zakonu i Statutu. Pravne osobe članstvo u udruzi ostvaruju putem ovlaštenog predstavnika.








Članak 12.
Članom udruge sukladno Statutu može postati svaka poslovno sposobna fizička osoba ili pravna osoba koja je zainteresirana za rad u udruzi i koja potpiše pristupnicu kojom prihvaća Statut i opće akte udruge. Fizička ili pravna osoba koja želi postati članom udruge podnosi zahtjev za prijavu u članstvo Upravnom odboru koji donosi odluku o prijemu u članstvo. Članovi potpisuju pristupnicu kojom se obvezuju na sudjelovanje u radu Udruge, te poštivanju odredbi statuta i drugih akata, kao i odluke tijela Udruge. Članom udruge postaje se upisom u popis članova Udruge. U popisu članova upisuje se osoba za koje je Upravni odbor donio odluku o prijemu u članstvo i koja je uplatila članarinu.

Članak 13.
U udruzi se vodi popis članova za koji je zadužen tajnik Udruge.

Popis članova vodi se elektronički ili na drugi prikladan način i obavezno sadrži podatke:

· o osobnom imenu (nazivu)
· OIB-u
· datumu rođenja
· datumu pristupanja udruzi
· kategoriji članstva
· datumu prestanka članstva u Udruzi.

Popis članova uvijek mora biti dostupan na uvid svim članovima i nadležnim tijelima na njihov zahtjev.

Članak 14.
Prava i obveze članova su:
· da biraju i budu birani u tijelu Udruge,


· da budu obaviješteni o radu Udruge poslovanju,

njenim tijelima te o  materijalno-financijskom

· da aktivno sudjeluju u izvršavanju ciljeva Udruge i doprinose ostvarivanje njenih djelatnosti

· da daju prijedloge, mišljenja i primjedbe na rad Udruge i njenih tijela,
· da se pridržavaju odredaba svojeg statuta i drugih općih akata Udruge,
· da čuvaju i podižu ugled Udruge.
STEGOVNA ODGOVORNOST

Članak 15.

Članovi Udruge stegovna odgovaraju ukoliko povrijede svoje članske dužnosti koje proizlaze iz zakona i drugih pravnih propisa, ovog Statuta i drugih akata Udruge.

Povrede članskih dužnosti utvrđuje, stegovni postupak provodi i mjere izriče Stegovna komisija. Prijavu za pokretanje stegovnog postupka može podnijeti svaki član ili tijelo Udruge.
U stegovnom postupku utvrđuju se okolnosti uslijed kojih je došlo do povrede članskih dužnost, težina povrede i šteta nastala udruzi.

Članak 16.
Članove Stegovne komisije imenuje Skupština u svakom pojedinom slučaju, a sastoji se od predsjednika i dva člana.
Članovi Stegovne komisije ne mogu biti članovi drugog tijela Udruge. Stegovna komisija za povrede dužnosti članu može izreći stegovne mjere;
· opomenu
· isključenje iz članstva Udruge


Članak 17.
Opomena je najblaža stegovna mjera, koje se izriče ako član:
· teže povrijedi Statut i odredbe općih akata Udruge,
· svojim djelovanjem nanese težu štetu interesima i ugledu udruge
· ne provodi odluke Skupštine i zaključke tijela Udruge i djeluje protivno njima;
· ne ispunjava preuzete ili ugovorene fmancijske i druge obveze;
· nakon upozorenja ne uskladi svoje ponašanje s aktima i odlukama udruge

Odluka o izricanju opomene obvezno sadrži:
· popis nedostataka u radu člana s razlozima zbog kojih je opomena izrečena,
· utvrđenu odgovornost i što član treba poduzeti,
· rok u kojem član ima poduzeti korake iz točke 2. i o tome izvijestiti Stegovnu komisiju



Članak 18.


Isključenje iz članstva najteža je i krajnja stegovna mjera koja se članu može izreći zbog:
· trajnijeg djelovanja protivno odredbama Statuta, drugih akata i programa Udruge
· nanošenja teške štete interesima i ugledu Udruge,
· nanošenja materijalne štete Udruzi i njenim članovima.

Članak 19.
Izricanje stegovnih mjera može prethoditi upućivanje pisanog upozorenja članu. Stegovna komisija odluke donosi većinom glasova svih članova tajnim glasovanjem. Prije izricanja mjera članu Udruge mora se omogućiti davanje svog iskaza i obrana.
Izrečena mjera dostavlja se članu u pismenoj formi na koju isti ima pravo žalbe Skupštini u roku od 15 dana od dana prijema.
Članak 20.
Član kojem je izrečena stegovna mjera ima pravo žalbe Skupštini Udruge. Žalba se podnosi u roku od 15 dana po primitku odluke, a Skupština se o njoj mora očitovati na prvoj redovnoj ili izvanrednoj sjednici, ali najkasnije 30 dana od zaprimanja žalbe.

Članak 21.
Članstvo u Udruzi prestaje:
· prestankom postojanja Udruge,
· pismenom izjavom o istupanju iz članstva,
· isključenjem iz članstva,
· brisanjem iz Popisa članova.


\	Član se iz Popisa članova bez posebne odluke briše u slučaju smrti člana, te ukoliko član do kraja
I	godine ne plati članarinu za tekuću godinu.




TIJELA UDRUGE

[image: ]Članak 22.
Tijela Udruge su:
· Skupština,
· Upravni odbor,
· Predsjednik,
· Zamjenik predsjednika,
· Tajnik,
· Likvidator.
Članovi Upravnog odbora biraju se i opozivaju prema odredbama ovoga statuta. Konstituirajuća sjednica izbornih tijela mora se održati u roku od 15 dana od dana izbora. O radu sjednica tijela Udruge vodi zapisnik koji se trajno čuva, a potpisuju ga predsjednik i zapisničar.

SKUPŠTINA
Članak 23.
Skupština je najviše tijelo Udruge, a čine je svi članovi Udruge, te predstavnik pravne osobe koja je član Udruge, a kojeg imenuje osoba ovlaštena za zastupanje te pravne osobe.

Skupštine mogu biti redovne, izborne i izvanredne.

Redovna skupština Udruge održava se najmanje jednom godišnje. Izborna skupština održava se svake 4 godine.
Izvanredna skupština održava se prema potrebi.

Predsjednik Udrnge može sazvati izvanrednu skupštinu na vlastitu inicijativu kad ocijeni potrebnim, na zahtjev Upravnog odbora ili na zahtjev 1/3 članova Udruge, uz obrazloženi pismeni zahtjev, s time da se odmah predloži dnevni red. Ako predsjednik Udruge ne sazove izvanrednu skupštinu na zahtjev predlagača, uz pismeni prijedlog dnevnog rada, s mjestom i vremenom održavanja, sazvat će je predlagač.

U slučaju ostavke ili smrti predsjednika, Skupštinu saziva zamjenik predsjednika.

U slučaju isteka mandata tijelima Udruge, sjednicu Skupštine saziva osoba ovlaštena za zastupanje udrngc upisana u Registar udruga ili 1/3 članova Udruge.


Na izvanrednoj skupštini razmatra se samo pitanje zbog kojeg je sazvana.


Članak 24.
Skupštinu saziva predsjednik Udruge obavještavanjem članova o održavanju sjednice Skupštine na prikladan način najmanje 15 dana prije održavanja sjednice. Obavijest o održavanju Skupštine sadržava podatke o mjestu i vremenu održavanja sjednice te prijedlog dnevnog reda. Uvid u materijale sa sjednice Skupštine može se izvršiti u prostorijama Udruge. Predsjednik je odgovoran za izvršenje odluka i akata koje donosi skupština. U radu skupštine mogu sudjelovati kao gosti predstavnici državnih tijela, saveza i drugih udruga bez prava odlučivanja.

Skupštinu vodi Predsjednik Udruge, a u slučaju njegove odsutnosti zamjenik predsjednika, a u slučaju odsutnosti ili spriječenosti predsjednika i zamjenika predsjednika, Skupštinu vodi Radno predsjedništvo od 3 člana koje bira Skupština.

Članak 25.
Skupština može pravovaljana odlučivati ako je nazočna najmanje polovina članova Skupštine. Ako Skupštini ne pristupi polovina članova, sazivatelj saziva novu Skupštinu u roku ne manjem od 8 dana, s time da skupština može donositi pravovaljane odluke, ako je prisutna najmanje jedna trećina članova Skupštine. Pravovaljane odluke donose se natpolovičnom većinom glasova nazočnih, ako ovim statutom nije drugačije određeno.
Odluke o promjeni statuta, statusnim promjenama i prestanku Udruge Skupština donosi dvotrećinskom većinom glasova nazočnih članova skupštine.



Članak 26.
Skupština Udruge:

· usvaja Statut udruge i njegove izmjene i dopune,
· donosi druge opće akte potrebne za djelovanje Udruge,
· bira i razrješava osobe ovlaštene za zastupanje,
· bira i razrješava predsjednika, zamjenika predsjednika i tajnika,
· bira i razrješava članove Upravnog odbora,
· bira i opoziva likvidatora,
· odlučuje o udruživanju u saveze, zajednice, mreže i druge oblike povezivanja udruga,
· usvaja plan rada i financijski plan za slijedeću kalendarsku godinu i izvješće o radu za prethodnu kalendarsku godinu,
· usvaja godišnje financijsko izvješće,

· odlučuje o korištenju dobiti,
· odlučuje o promjeni ciljeva i djelatnosti, prestanku rada i raspodjeli preostale imovine,
· donosi odluku o statusnim promjenama,
· donosi odluku o prestanku postojanja udruge, promjeni naziva i sjedišta,
· [image: ]rješava o žalbama članova Udruge u drugom stupnju,
· 	razmatra i nadzire primjenu odredbi ovog statuta i drugih općih akata Udruge, materijalno-financijsko poslovanje i korištenje imovine Udruge, te ostvarivanje odluka, zaključaka i drugih pravnih akata,
· odlučuje i o drugim pitanjima za koja statutom nije utvrđena nadležnost drugih tijela udruge.

Članak 27.
Upravni odbor ima 7 članova koje bira Skupština na vrijeme od 4 godine. Predsjednik, Zamjenik predsjednika i Tajnik članovi su Upravnog odbora po polažaju.
Upravni odbor:
· utvrđuje prijedlog Statuta i njegovih izmjena i dopuna i drugih akata koje donosi Skupština,
· utvrđuje prijedlog plana rada i prijedlog financijskog plana za slijedeću kalendarsku godinu,
· podnosi Skupštini godišnji izvještaj o radu za prethodnu kalendarsku godinu,
· rukovodi radom Udruge između dviju sjednica Skupštine,
· odlučuje o visini članarine,
· brine se o infonniranju članstva i javnosti,
· odlučuje o korištenju imovine Udruge,
· odlučuje o promjeni adrese sjedišta i pečata,
· imenuje osobe za potpisivanje materijalno-financijskih dokumenata,
· odlučuje o primanju u članstvo novih članova,
· zauzima se za stjecanje novčanih i sličnih sredstava za rad Udrnge,
· odlučuje o banci s kojom će udruga poslovati,
· obavlja i drnge poslove koje mu Skupština stavi u nadležnost.

Ćlanak28.
Sjednice Upravnog odbora održavaju se prema potrebi. Sjednica se može održati ako je nazočna većina članova Upravnog odbora, a pravovaljane odluke donose se većinom glasova nazočnih članova Upravnog odbora.

Članak 29.
Upravni odbor i predsjednika Udruge, Skupština može razriješiti i prije isteka vremena na koje su izabrani ako prekorače svoje ovlaštenje ili ne izvršavaju savjesno povjerene obveze. Ako razrješava cijeli Upravni odbor, skupština tada bira nove članove Upravnog odbora na vrijeme do

isteka mandata u čiji su sustav izabrani. Upravni odbor i svaki njegov član odgovara za svoj rad skupštini. Svaki član Upravnog odbora može zatražiti svoje razrješenje prije isteka mandata na koji je izabran, s time da je dužan obavljati svoju dužnost do donošenja odluke o razrješenju. Skupština je dužan donijeti odluku o zahtjevu za razrješenje na prvoj sjednici.

Članak 30.
Upravni odbor može osnivati odbore i druga povremena radna tijela Udruge.

Upravni odbor imenuje predsjednika i članove odbora radnih tijela iz reda članova Udruge na vrijeme od 4 godine.

Odbori i druga povremena radna tijela obavljaju poslove i zadaće za koja su osnovana i o tome podnose izvješća Upravnom odboru.

OSOBA OVLAŠTENA ZA ZASTUPANJE

Članak 31.

Udruga ima predsjednika i zamjenika predsjednika koji su ujedno osobe ovlaštene za zastupanje Udruge.

Predsjednik i zamjenik predsjednika Udruge osiguravaju pravilan i zakonit rad Udruge, a bira ih Skupština na vrijeme od 4 godine, s time da mogu biti birani više puta zaredam.

Osoba ovlaštena za zastupanje Udruge je:

· odgovorna za zakonitost rada Udruge,
· vodi poslove Udruge sukladno odlukama Skupštine, ako Statutom nije drugačije propisano,
· odgovorna je za podnošenje Skupštini prijedloga godišnjeg financijskog izvješća,
· dostavlja zapisnik sa redovne sjednice Skupštine nadležnom uredu koji vodi registar udruga,
· sklapa ugovore i poduzima druge pravne radnje u ime i za račun udruge,
· obavlja i druge poslove u skladu sa zakonom, statutom i aktima udruge.
I PREDSJEDNIK
Članak 32.

Predsjednik Udruge ujedno je predsjednik Skupštine i predsjednik Upravnog odbora Udruge.

Predsjednik saziva i predsjedava sjednicama Skupštine Udruge i Upravnog odbora, i predlaže dnevni red sjednica Skupštine i Upravnog odbora.

Predsjednik Udruge naredbodavac je za izvršenje financijskog plana, te obavlja i druge poslove koje mu povjeri Skupština i Upravni odbor.

U slučaju odsutnosti ili spriječenosti predsjednika zamjenjuje zamjenik predsjednika.


ZAMJENIK PREDSJEDNIKA

Članak 33.
Udruga ima zamjenika predsjednika kojega bira Skupština na vrijeme od 4 godine. Zamjenik predsjednika pomaže predsjedniku Udruge u njegovu radu i obavlja druge poslove koje mu povjeri predsjednik i Upravni odbor.
U slučaju odsutnosti ili spriječenosti zamjenika predsjednika zamjenjuje predsjednik.

TAJNIK

Članak 34.
Udruga ima tajnika kojega bira Skupština na vrijeme od 4 godine. Tajnik Udruge:
· priprema nacrte prijedloga općih akata koje donosi skupština,
· brine o urednom vođenju popisa članova,
· vodi zapisnike sa sjednica skupštine i Upravnog odbora,
· vodi i čuva arhivu Udruge,

· obavlja stručne i drnge poslove za potrebe Upravnog odbora u skladu s općim aktima Udruge.





LIKVIDATOR

Članak 35.

Udruga ima likvidatora koji može biti fizička ili pravna osoba kojeg imenuje Skupština.

Likvidator ne mora biti član Udruge i zastupa Udrugu u postupku likvidacije.

Likvidator ima pravo na naknadu troškova za svoj rad iz sredstava Udruge u postupku likvidacije u visini koju određuje Skupština na prvoj sjednici nakon njegovog imenovanja.

Likvidator Udruge zastupa Udrugu u postupku likvidacije te se otvaranjem likvidacijskog postupka upisuje u Registar udruga kao osoba ovlaštena za zastupanje do okončanja postupka likvidacije i brisanja udruge iz registra udruga.

Članak 36.

U postupku likvidacije, likvidator je dužan:

· utvrditi stanje na poslovnom računu udruge
· utvrditi knjigovodstveno stanje dugovanja i potraživanja
· 	utvrditi ostalu imovinu udruge te pribaviti iz službene evidencije Ministarstva financija - Porezne uprave potvrdu o nepostojanju duga s osnove javnih davanja
· u slučaju dugovanja, dužan je objaviti poziv vjerovnicima da prijave svoje tražbine prema udruzi,
· u slučaju potraživanja dužan je pozvati dužnike na plaćanje dugova te raspodijeliti preostalu imovinu sukladno odredbi članka 53. Zakona o udrugama.

Nakon raspodjele preostale imovine, likvidator je dužan u roku od 8 dana od okončanja likvidacijskog postupka podnijeti nadležnom uredu državne uprave završni račun i izvješće o provedenom likvidacijskom postupku.

U slučaju da likvidator utvrdi da imovina udruge nije dovoljna za namirenje obveza, dužan je u roku osam dana o tome obavijestiti nadležni sud radi pokretanja stečajnog postupka.

Likvidator je dužan provesti postupak likvidacije sukladno odredbama ovog Statuta i zakona.

Članak 37.

Likvidator može biti opozvan od strane Skupštine:
· na osobni zahtjev
· ako je u sukobu interesa
· ako je likvidator pravna osoba te je prestala djelovati i
· u slučaju smrti.

U slučaju opoziva likvidatora skupština na istoj sjednici imenuje novog likvidatora te podnosi zahtjev nadležnom Uredu za upis promjena u registar udruga RH


-'--...








[image: ]O visini naknade likvidatoru za provođenje likvidacijskog postupka odlučuje skupština u sklopu odluke o prestanku udruge.


IMOVINA I NAČIN STJECANJA IMOVINE

Članak 38.

Imovinu udruge čine:

· novčana sredstva stečena uplatom članarine,
· dobrovoljni prilozi i darovi,
· novčana sredstva stečena obavljanjem djelatnosti kojima se ostvaruju ciljevi,
· financiranjem programa i projekata udruge iz državnog proračuna i proračuna jedinica lokalne uprave i samouprave te fondova i/ili inozemnih izvora
· pokretne stvari,
· nekretnine,
· druga imovinska prava.

Udruga može raspolagati svojom imovinom samo za ostvarivanje ciljeva i obavljanje djelatnosti određenih Statutom, u skladu sa zakonom.

Članak 39.

Ako Udruga provodi programe i projekte od interesa za opće dobro financirane izjavnih izvora, najmanje jednom godišnje o svom radu, opsegu, načinu stjecanja i korištenja sredstava mora izvijestiti davatelja sredstava, a putem mrežne stranice obavješlava i širu javnost.

Naprijed prikupljena sredstva Udruga može koristili isključivo za provedbu odobrenih programa
ili projekata.





Članak 40.

Za opravdane troškove učinjene u vezi s obavljanjem djelatnosti Udruge članovi imaju pravo na naknadu, a za rad u vezi s djelatnostima Udruge i na nagradu. O visini naknade i nagrade odlučuje Upravni odbor u skladu sa Zakonom.

Članak 41.

Udruga je dužna voditi poslovne knjige i sastavljati financijska izvješća prema propisima kojima se uređuje način financijskog poslovanja i vođenja računovodstva neprofitnih organizacija.



NADZOR

Članak 42.

Članovi Udruge sami nadziru rad Udruge.

Ako član Udruge smatra da je Udruga povrijedila Statut ili drugi opći akt Udruge, ovlaštena je na to upozoriti nadležno tijelo Udruge, te zahtijevati da se nepravilnosti uklone.

Ako se upozorenje ne razmotri u roku od 30 dana od dana dostavljenog pisanog zahtjeva i po zahtjevu ne postupi i nepravilnosti ne otklone u daljnjem roku od 30 dana, član može podnijeti tužbu općinskom sudu nadležnom prema sjedištu Udruge.



STATUSNE PROMJENE

Članak 43.

Odlukom Skupštine udruga se može pripojiti,spojili i podijeliti.

O statusnim promjenama odlučuje Skupština dvotrećinskom većinom glasova nazočnih članova Skupštine.

[image: ]Pripajanje ili spajanje ne može se provesti s Udrugom čija financijska izvješća iskazuju negativan rezultat.





STATUT I DRUGI OPĆI AKTI

Članak 44.

Inicijativu za donošenje, te za izmjenu i dopune Statuta mogu dati:

· Skupština,

..

· Upravni odbor,
· Predsjednik,
· I /3 članova Udruge

Nacrt Statuta priprema Upravni odbor i dostavlja članovima Skupštine radi pribavljanja mišljenja i primjedaba s time da u roku od 1O dana po prijemu nacrta obavijeste Upravni odbor o primjedbama mišljenjima. Razmotrivši dospjele primjedbe i mišljenja, Upravni odbor utvrđuje prijedlog Statuta koji dostavlja Skupštini na usvajanje.

Članak 45. Tumačenje odredaba Statuta daje Skupština Udruge. Tumačenje drugih općih akata Udruge daje Upravni odbor.
NAČIN RJEŠAVANJA SPOROVA l SUKOBA INTERESA UNUTAR UDRUGE


Članak 46.
Ako postoji spor između članova Udruge, koji otežava ili onemogućava rad Udruge, te se ne može riješiti kroz postupke propisane ovim Statutom, članovi Udruge obvezuju se riješiti mirenjem. Na postupak mirenja primjenjuje se Zakon o mirenju.
Spor u Udruzi postoji ukoliko se radi o pravima i interesima članova Udruge kojima članovi mogu slobodno raspolagati, a koji utječe na rad Udruge u cjelini odnosno ako se ona odnose na pitanja od zajedničkog interesa na sve članove Udruge.
/\.ko postupak mirenja ne uspije, Skupština Udruge za rješavanje sporova, imenuje Arbitražno vijeće od 3 člana za svaki pojedini slučaj.
Sastav, mandat, način odlučivanja vijeća uređuju se Pravilnikom koji donosi Skupština. Odluka Arbitražnog vijeća je konačna.

Članak 47.
Članovi Udruge u svim poslovima od interesa i značaja za Udrugu moraju postupati časno, pošteno, savjesno, odgovorno i nepristrano čuvajući vlastitu vjerodostojnost i vjerodostojnost Udruge.

U obavljanju djelatnosti Udruge članovi ne smiju svoj privatni interes stavljati iznad interesa Udruge.
Članak 48.
U slučaju da su privatni interesi člana Udruge u suprotnosti s interesom Udruge ili kad privatni interes utječe ili može utjecati na nepristran rad člana Udruge u obavljanju djelatnosti Udruge, član Udruge koji se zatekne u sukobu interesa dužan je o tome bez odlaganja izvijestiti Upravni odbor, i izuzeti se od daljnjeg rada.

PRESTANAK POSTOJANJA UDRUGE

Članak 49.

Razlozi za prestanak postojanja Udruge jesu:

· odluka Skupštine o prestanku udruge,
· pripajanje drugoj udruzi, spajanje s drugom udrugom, podjela udruge razdvajanjem,
· protek dvostruko više vremena od vremena predviđenog za održavanje redovne sjednice Skupštine, a ona nije održana,
· pravomoćna odluka suda o ukidanju udruge,
· pokretanje stečajnog postupka,
· 	na zahtjev člana, ako je broj članova pao ispod broja osnivača potrebnog za osnivanje udruge, a nadležno tijelo nije u roku od godine dana od nastupanja te činjenice, donijelo odluku o primanju novih članova.

U slučaju prestanka postojanja temeljem odluke Skupštine, ista donosi odluku o prestanku postojanja Udruge dvotrećinskom većinom glasova nazočnih članova Skupštine Udruge.


RASPOLAGANJE IMOVINOM UDRUGE U SLUČAJU PRESTANKA POSTOJANJA


Članak 50.
U slučaju prestanka postojanja udruge imovina se, nakon namirenja vjerovnika i troškova likvidacijskog, sudskog i drugih postupaka, predaje udruzi, ustanovi ili zakladi koje imaju iste ili slične statutarne ciljeve, a na osnovi odluke Skupštine sukladno statutu.

Ostatak financijskih sredstava koja je Udruga primila iz javnih izvora, u slučaju prestanka postojanja Udruge, vratit će u proračun iz kojega su financijska sredstva dodijeljena.









[image: ]Ako se u slučaju prestanka postojanja Udruge iz bilo kojih razloga ne može provesti postupak s imovinom Udruge koji je udruga odredila svojim Statutom, preostalu imovinu stječe jedinica lokalne samouprave na čijem je području sjedište Udruge.


PRIJELAZNE I ZAVRŠNE ODREDBE


Članak 51.

Sva unutarnja pitanja koja nisu regulirana ovim statutom, a zahtijevaju podrobnu raspravu riješit će se posebnim općim aktom koji donosi Skupština Udruge.
Članak 52.

Ovaj Statut stupa na snagu danom donošenja, a primjenjuje se danom upisa udruge u Registar udruga RH kod nadležnog tijela u Zadarskoj županiji.



[bookmark: _GoBack]U Preku 01. prosinca  2023. godine                                                  

                                                                                                                         
                                                                                                                       Predsjednica 
                                                                                                                  dr.sc.Diana Sorić

